INDUSTRIJSKA STROJARSKA ŠKOLA, ZAGREB (dalje: Škola), Avenija Marina Držića 14, na temelju članka 107. Zakona o odgoju i obrazovanju u osnovnoj i srednjoj školi, dalje: Zakon (Narodne novine 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) te prema Pravilniku o načinu i postupku zapošljavanja u Školi dana 11.09.2024. godine raspisuje

**NATJEČAJ ZA ZASNIVANJE RADNOGA ODNOSA**

**Radno mjesto: Nastavnik/ca hrvatskog jezika - 1 izvršitelj (m/ž), neodređeno, puno radno vrijeme, četrdeset (40) sati**

Mjesto rada: Industrijska strojarska škola, Avenija Marina Držića 14, Zagreb

Kandidati koji se prijavljuju na natječaj, uz opće uvjete za zasnivanje radnog odnosa, trebaju ispunjavati i posebne uvjete prema Zakonu o odgoju  i obrazovanju u osnovnoj i srednjoj školi  (»Narodne novine» broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) i Pravilniku o stručnoj spremi i pedagoško-psihološkom obrazovanju nastavnika u srednjem školstvu (NN 1/96 i 80/99).

U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, e-mail adresa) i naziv radnog mjesta na koje se prijavljuje.

Kandidat je uz prijavu dužan priložiti:

* životopis
* dokaz o državljanstvu
* dokaz o stupnju i vrsti stručne spreme (diploma, potvrda o pedagoškim kompetencijama)
* dokaz da ne postoje zapreke za zasnivanje radnog odnosa prema članku 106. Zakona, ne starije od šest (6) mjeseci.

Kandidati potrebne dokumente dostavljaju isključivo u neovjerenim preslikama, koje se neće vraćati. Nakon odabira kandidata, a prije potpisivanja ugovora o radu, odabrani kandidat će dostaviti na uvid izvornike dokumenata ili ovjerene preslike. Na natječaj se mogu javiti osobe oba spola.

Kandidati koji prema posebnim propisima ostvaruju pravo prednosti, dužni su u prijavi pozvati se na to pravo i priložiti propisane dokaze o statusu/pravu te imaju prednost u odnosu na ostale kandidate samo pod jednakim uvjetima.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju i vrednovanju inozemnih obrazovnih kvalifikacija (NN 69/22) ili rješenje Agencije za znanost i visoko obrazovanje o stručnom priznavanju inozemnih obrazovnih kvalifikacija, te u skladu sa Zakonom o reguliranim profesijama i priznavanju inozemne stručne kvalifikacije radi pristupa reguliranoj profesiji (NN 82/15, 70/19, 47/20, 123/23) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Kandidati koje se pozivaju na pravo prednosti pod jednakim uvjetima pri zapošljavanju u skladu s člankom 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17, 98/18, 84/21, 156/23) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji koji su objavljeni na web stranici Ministarstva:  <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 49. st. 1. Zakona o civilnim stradalnicima iz Domovinskog rata, a koji su objavljeni na web stranici Ministarstva hrvatskih branitelja [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidatom prijavljenim na natječaj smatra se samo osoba koja podnese pravodobnu i potpunu prijavu te ispunjava uvjete iz natječaja.

Sukladno Pravilniku o načinu i postupku zapošljavanja u Školi, nakon isteka natječajnog roka za kandidate prijavljene na natječaj čije su prijave potpune, pravodobne te koje ispunjavaju formalne uvjete iz natječaja, bit će proveden selekcijski postupak. Povjerenstvo za vrednovanje kandidata provest će sljedeći selekcijski postupak: razgovor s kandidatima prijavljenim na natječaj, sukladno odredbama Pravilnika o načinu i postupku zapošljavanja u Školi.

Obavijest prijavljenim kandidatima o terminu održavanja razgovora, koja će sadržavati uputu o načinu i vrednovanju kandidata, bit će objavljena na mrežnoj stranici Škole <http://ss-industrijska-strojarska-zg.skole.hr/> i poslan e-mail prijavljenim kandidatima.

Za kandidata koji ne pristupi razgovoru smatrat će se da je odustao od prijave na natječaj.

Rok za podnošenje prijave je osam (8) dana od dana objave natječaja na mrežnoj stranici HZZ-a i Škole.

Prijave s dokazima o ispunjavanju uvjeta zaprimaju se na sljedeći način:

1. Osobnim dolaskom u sjedište Škole: Avenija Marina Držića 14, Zagreb
2. Dostavom dokumentacije na e-mail:  [iss@ss-industrijska-strojarska-zg.skole.hr](http://ss-industrijska-strojarska-zg.skole.hr/)

Nepotpune i nepravodobne prijave neće se razmatrati.

Obavijest o ishodu natječajnog postupka bit će objavljena na mrežnoj stranici škole <http://ss-industrijska-strojarska-zg.skole.hr/> .

KLASA: 112-07/24-01/32

URBROJ: 251-287-24/02-1

Zagreb, 11.09.2024.

RAVNATELJ

Nenad Pavlinić, prof.